Siasa za migawanyiko

SIASA ZA MIGAWANYIKO NA ATHARI YAKE KWA JAMI NCHINI 
Siasa mbaya ina athari nyingi sana hasa kwa wananchi. Mwaka uliopita vifo vingi vilivyorekodiwa, vilitokana na siasa mbaya za migawanyiko ambayo iliwaathiri wengi mpaka leo hii. 
Vifo ni mojawapo ya athari za siasa za migawanyiko ambayo huleta vita vya kikabila. Asilimia kubwa ya watu iliyoripotiwa katika gazeti ya Taifa Leo waliweza kupoteza maisha yao mwaka jana. Kando na hayo, mali yenye thamani ya milioni sita iliweza kuharibiwa. Jambo hili limeweza kuliimeza nchi kiuchumi.
Jambo jingine linalosababishwa na siasa za migawanyiko ni ubaguzi wakati wa kugawa rasilimali katika magatuzi nchini. Viongozi wengi kutokana na siasa za migawanyiko wameweza kupeleka rasilimali nyingi katika magatuzi ambazo ni za makabila yao na kuwacha magatuzi mengine yateseke kutokana na rasilimali kidogo ambayo huibusha visa kama vile vya ukosefu wa chakula na maji.
Jambo jingine ni kupoteza undugu na umoja miongoni mwa wananchi. Jambo hili huwafanya wananchi kukosa kusaidiana na hata visa vya wizi na mazozano kuongezeka kwani huwafanya wananchi kuonana kama maadui. Kutokana na hilo kuendelea kwa nchi itakuwa vigumu kwani nchi haiwezi kuendelea pasipo na umoja miongoni mwa wananchi.
Kupoteza kazi pia ni athari ya siasa za migawanyiko kwani mameneja wa kampuni na viwanda watawafuta watu ambao sio wao kisiasa ambalo huwafanya wengi kukosa mahitaji yao ya kimsingi na hata watu wengi kushindwa kuikimu familia yake ambalo pia hufanya familia nyingi kutengana. 
Uharibifu wa mali pia hutokana na siasa za migawanyiko kwani vita vinapozuka miongoni mwa wananchi, hawa wananchi wengi huaribu mali. Kwa mara nyingi hao huvichoma vibanda na hata maduka makuu. Siasa za migawanyiko yaanza kuangamizwa iwapo watakuza umoja na undugu. Iwapo viongozi watakuja pamoja na kuweka tofauti zao za kikabila kando, wataweza kuikuza nchi na maendeleo yataweza kufanyika kwani watu wataweza kufanya kazi na kuweka kando mabadiliko yao.
Hili litaweza kufutilia mbali visa vya wizi na vita pamoja na vita vya kikabila kwani wananchi  watapendana.